 महत्व को समझते हुए भी युवा पुरुष को चाहिए कि वह इस बात में भी श्रावश्यकता से अधिक न बढ़ जाय । बहुत से युवा पुरुषों के लिये तो इस चेतावनी की कोई आवश्यकता ही नहीं क्योंकि बिरले ही मनुष्यों को परिश्रम वा अध्यवसाय इतना प्रिय होता है। पर कभी कभी कोई उत्साही छात्र ज्ञान-पिपासा के इतना वशीभूत हो जाता है कि वह उतना समय व्यर्थ नष्ट हुआ समझता है जितना पुस्तकों के अध्ययन में नहीं बीतता । इसी विचार स मे युवा पुरुषों में एक और गुण का होना आवश्यक समझता हूँ जिसे संयम वा मिताचरण कह किसी बात में अति कभी न करनी चाहिए। यह वाक्य सदा
ध्यान में रखना चाहिए"अति सर्वत्र वर्जयेत्"। हर एक बात की हद होती है। जिस प्रकार राजाओं को नये नये देशों को जीत कर राज्य में मिलाने की धुन हो जाती है उसी प्रकार किसी किसी विद्या व्यसनी को एक शास्त्र स दूसर शास्त्र, एक विद्या से दूसरी विद्या पर अधिकार प्राप्त करने की धुन हो जाती है। वह कभी इतिहास पढ़ते पढ़ते दर्शनों की ओर झुकता है, कभी संस्कृत प्राकृत में प्रवीण होकर अरबी फ़ारसी सीखने लगता है, रसायन और विज्ञान में पारंगत होकर भूगभविद्या और वनस्पतिविद्या में परिश्रम करता है। सच्चे जिज्ञासु और विद्वान् का यही लक्षण है । पर उसे इस बात से भी सावधान रहना चाहिए कि अत्यंत अधिक परिश्रम स कहीं वह अस्वस्थ न हो जाय और किसी काम के करने लायक़ ही न रहे । अतः हे युवा पुरुष ! तुम्हें चाहिए कि तुम अति न करो। तुम्हें काम की भी उसी प्रकार अति न करनी चाहिए जिस प्रकार आराम की । जितना समय तुम्हारे हाथ में हो उसे अच्छी तरह सोच समझ लो और जितना तुम उसके बीच कर सकते हो उससे अधिक के लिये प्रयत्न न करो। मैं पहले ही बतला चुका हूँ कि अपने समय और शक्ति का क्रम और व्यवस्थापूर्वक उपयोग करने से तुम कि